

**Demanda de modificació de mesures contenciosa per demanar de modificar la mesura de la potestat** (art. 775 LEC i art. 233-7, 236 i seg. del CCCAT)

**Autora: Vanessa Fraile Ortega (advocada)**

**A L J U T J A T**

**....................**, procurador/a dels tribunals, actuant en nom i representació de **....................**, major d’edat, divorciat/da, veí/ïna de ........................., amb domicili al c/ ...................., núm. ......, pis ......, i DNI núm. ...................., segons apoderament *apud acta* que es documentarà mitjançant compareixença davant el lletrat de l’Administració de justícia, i defensat pel lletrat/da ........................., col·legiat/da núm. ....... de l’ICA de ................, davant aquest Jutjat comparec.

**MANIFESTO:** Que, mitjançant el present escrit i en la representació expressada, a l’empara dels articles 775 i concordants de la LEC i 233-7, 236-6, 236-10, 236-13 i concordants del Codi Civil de Catalunya, **formulo demanda de modificació de la mesura de la potestat parental relativa al fill/a ...................., acordada en la Sentència de divorci núm. ......./.......,** de data ..................., dictada pel Jutjat .................... en el procediment de divorci contenciós núm. ..........., contra ...................., major d’edat, divorciat/da, del qual no coneixem el domicili actual i l’últim domicili conegut va ser a ...................., c/ ...................., núm. ....., i amb DNI núm. ................ .

Baso la present demanda en els fets següents.

**F E T S**

**Previ. Mediació**

Informo el Jutjat que el lletrat/da que subscriu ha informat .................... de la possibilitat de resoldre la controvèrsia per la via de la mediació, però aquesta via no s’ha pogut dur a terme perquè desconeixem el domicili actual de la part demandada, tal com acredito amb el **document ....,** en què el servei de correus informa que la part destinatària és desconeguda.

**1. Matrimoni i fills**

.................... i .................... varen contraure matrimoni a .................... el dia ....... de .............. de ............. . Aquest matrimoni va ser inscrit en el Registre Civil de ...................., tom ......., pàgina ......., tal com queda acreditat pel certificat literal de matrimoni adjunt com a **document ..... .**

Fruit d’aquest matrimoni, les parts tenen **un fill/a**, nascut a .................., el dia ........ de ....... de ........., naixement que va ser inscrit en el Registre Civil de ...................., tom ......, pàgina ....... . En l’actualitat, té ..... anys i, per tant, és **menor d’edat**.

**2.** **Últim domicili del matrimoni**

L’últim domicili del matrimoni va ser l’ubicat a ...................., al c/ ...................., núm. ......, pis ....., tal com acredito amb el **document .... .**

**3. Sentència de divorci**

En data .................... el Jutjat de Primera Instància .... de .................... va dictar, en el procediment de divorci de mutu acord núm. .........., la Sentència de divorci núm. ....../....., la qual va aprovar el conveni regulador subscrit per les parts en data .................... .

Aporto com a **document .....** el testimoniatge de la sentència de divorci esmentada.

**4. Desconeixement d’on és i on viu la part demandada**

Fa ..... anys que la part demandada ................ . *(Expliqueu els fets.)*

**5. Atribució exclusiva de la titularitat de la potestat parental o, subsidiàriament, l’exercici exclusiu de la potestat parental**

Atesa l’absència durant ...... anys de ................., és necessari, en benefici del menor, atorgar la titularitat de la potestat parental en exclusiva a .................... o, subsidiàriament, atorgar-li l’exercici exclusiu de la potestat.

**5.1. Atribució exclusiva de la titularitat de la potestat parental sobre el fill a la mare/pare**

La potestat parental està integrada per un conjunt de responsabilitats que són exigibles a cada un dels progenitors. **En el present cas, existeix, en la part demandada, desinterès, passivitat, indiferència i manca d’exercici de la funció parental, atès que fa ..... anys que no ha establert cap mena de contacte amb el fill/a i, per tant, és absent de la vida del fill/a** i ha desatès totes les obligacions i responsabilitats afectives, econòmiques i de tot ordre respecte del menor.

**Per tant, existeix impossibilitat .................... *(paterna o materna)* en l’exercici directe de la responsabilitat parental,** derivada de la passivitat o la manca d’exercici de les funcions parentals.

Per aquests motius, segons el que preveu l’article 211-6 i 236-10 CCCAT, la **titularitat exclusiva de la potestat parental sobre el fill/a ha d’atorgar-se a .................... .**

Així mateix, mantenir la titularitat conjunta de la potestat dificulta a la mare/pare la tramitació d’ajudes o documents(autoritzacions escolars, renovacions del DNI i passaport, etc.); **per la qual cosa, subsidiàriament, entenem que s’ha de concedir a aquesta part actora l’exercici exclusiu de la potestat, en especial atenció a la tramitació de documentació, com el passaport, el DNI, les matriculacions a centres escolars, etc.**

L’examen d’aquesta petició ha de fer-se sobre la base del principi del *favor filii*, autèntic principi informador en aquesta matèria, com expressament recull el preàmbul del Codi civil de Catalunya i es concreta en els articles 233-8, 236-6, 236-7, 236-10 i 236-13 del Codi civil de Catalunya.

En favor de la nostra petició, destaquem les següents sentències de l’AP de .........................: .................... .

*(Indiqueu les sentències que considereu convenients.)*

**5.2 Subsidiàriament, atribució de l’exercici exclusiu de la potestat parental del fill/a a ....................**

Si no s’accedeix a atorgar la petició principal (això és, atorgar a ....................la titularitat exclusiva de la potestat sobre el menor), subsidiàriament, **demanem que s’atorgui a ............ l’exercici exclusiu de la potestat parental sobre el fill/a.**

L’absència de ....................en la vida del fill durant 10 anys, el desinterès, la passivitat, indiferència i manca d’exercici de la funció parental, en el dia a dia, **dificulta greument l’exercici conjunt de la potestat, especialment en la** **tramitació, renovació o petició de documentació com el passaport, DNI, beques, autoritzacions, etc.**

Considerem que, en tot cas, per tot el que he exposat anteriorment, **sí que escau, almenys**, a l’empara de l’article 236-3 CCCAT en relació amb l’article 236-8 i 236-10 del mateix cos legal, **atribuir a ............ de forma exclusiva les facultats o funcions de la potestat** que han de facilitar el desenvolupament de la cura del menor per part de ....................en beneﬁci del fill/a.

**.................... ha tingut problemes per a tramitar determinada documentació del fill/a (com la renovació del passaport, DNI, autoritzacions escolars, documents sanitaris, etc.), perquè es requeria la col·laboració (signatura o autorització) de l’altre progenitor/a.**

Per tant, amb la finalitat d’evitar els perjudicis que poden derivar-se de tot això per al fill/a, i a l’empara del que preveuen els articles 236-10 i 236-13 del Codi civil de Catalunya, **és necessari atribuir a .................... la facultat de sol·licitar i gestionar sense necessitat del consentiment de l’altre progenitor/a** els tràmits necessaris per a obtenir documentació de qualsevol mena del menor, prendre decisions mèdiques, decidir el centre escolar i el tipus d’educació, viatjar amb el menor o autoritzar que viatgi amb terceres persones, administrar els seus béns, representar-lo, obtenir o renovar el seu passaport o DNI, dur a terme tots els tràmits i gestions administratives necessàries davant qualsevol autoritat, etc., i per decidir altres qüestions relatives a la potestat parental.

**6. Variació substancial de les circumstàncies**

Tenint en consideració el que he exposat anteriorment, és evident que s’ha produït una variació substancial de les circumstàncies, perquè des de fa ...... anys és ....................qui **exerceix, en exclusiva, la potestat parental sobre el menor**, atès que .................... ni s’ha interessat per la vida del seu fill/a, ni tampoc ha tingut ni mantingut la relació paternofilial/maternofilial. *(Exposeu les circumstàncies d’absència de l’altre progenitor/a.)*

....................és qui des de fa ..... anys que té i exerceix *de facto* i en exclusivala potestat parental sobre el fill/a.

**Així doncs, existeix un notable i evident canvi substancial de circumstàncies** que fan necessari, en interès del menor, que s’atorgui la **titularitat en exclusiva de la potestat** a ....................., o subsidiàriament, l’**exercici exclusiu** de la mesura esmentada, **amb la qual cosa es modifiqui així la sentència de divorci.**

Aquesta part **no té contacte i desconeix el domicili actual de la part demandada,** per tant, ens veiem en la necessitat de presentar aquesta demanda, en interès del fill/a menor i perquè **és necessari que es dicti sentència que atribueixi a .................... la potestat sobre el fill/a menor**, atès que fa ..... anys que la té i l’exerceix de fet atesa l’**absència de .................... .**

**7. Pla de parentalitat**

....................

*(Reproduïu aquí el Pla de parentalitat aprovat per la sentència de divorci i modifiqueu-ne les mesures que siguin necessàries arran de l’absència de l’altre progenitor/a.)*

Als fets anteriors són d’aplicació els fonaments de dret següents.

**FONAMENTS DE DRET**

**1. Competència:** article 769 LEC.

**2. Procediment:** article 775 LEC.

**3. Intervenció del Ministeri Fiscal:** article 749 LEC.

**4. Modificació de mesures**: article 233-7 del Codi civil de Catalunya.

**5. Potestat parental:** articles. 236-3, 236-6, 236-10, següents i concordants, del Codi civil de Catalunya.

**6.** **Costes**: article 394 LEC.

**7.** Principi *iura novit curia.*

Per tot el que he exposat,

**AL JUTJAT SOL·LICITO:**

**1.** Queadmeti aquest escrit amb els documents i còpies que hi adjunto;

**2.** Que tingui per presentada en nom de .................... aquesta **demanda de** **modificació de la mesura de la potestat parental relativa al fill/a ....................**,la qual va ser aprovada en la Sentència de divorci núm. ...../...., de data ..................., dictada pel Jutjat .................... en el procediment de divorci contenciós núm. ......, contra ....................,i en quètambé ha de ser part en aquest procediment el **Ministeri Fiscal,** atès que existeix un fill/a menor d’edat;

**3.** Que, després dels tràmits legalment establerts, **dicti sentència que estimi íntegrament la demanda i**

1. **atorgui a ................... la** **titularitat exclusiva de la potestat parental sobre el fill/a,** inscrigui d’ofici aquesta atribució a la pàgina del naixement del fill/a i, a aquest efecte, remeti l’exhort corresponent al Registre Civil de ..................... .
2. subsidiàriament, en cas que no accedeixi a atorgar la petició principal expressada a l’anterior lletra a), **atorgui a .................... l’exercici exclusiu de la potestat parental sobre el fill/a,** inscrigui d’ofici aquesta atribució a la pàgina del naixement del fill/a i, a aquest efecte, remeti l’exhort corresponent al Registre Civil de ..................... .
3. **aprovi el nou Pla de parentalitat** exposat en el fet setè d’aquesta demanda, el qual dono per reproduït.

**4.** Que resolgui la imposició expressa de les **costes** a la part demandada si compareix i s’oposa a la demanda.

..............., ....... de/d’................. de ..............

(*signatura*) (*signatura*)

Advocat/da Procurador/a

Col. .......... ICA ........

*Nota: l’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94